VINGT-CINQUIÈME SESSION. 457 



Adieu, adieu poure cité d'Aucerre, 

 De moy longtemps avez eslé servie, 

 Et maintenant par fortune de guerre, 

 En dangier suis que ne perde la vie. 



Adieu vous dy, dames et damoiselles. 

 Adieu vous dy, marchandes et bourgeoises, 

 Toutes vous ay trouvez bonnes et belles, 

 Doulces, plaisans, gracieuses, courtoises; 

 Perdre me fault à ceste fois mes aises ; 

 Car rudesse mes joyes si détient ; 

 Adieu vous dy, se mourir me convient. 



Mais je voy bien que plus n'ay de délay ; 

 Plus ne ferai rondeaulx ne virelay, 

 Se autrement le cueur ne me revient ; 

 Adieu vous dy, se mourir me convient. 



Et quand il rencontre, dans les prisons de Gournay, en 

 Normandie, cette jeune fille qui servait d'otage à son père, 

 de quelle naïveté charmante il sait empreindre son récit. 



Je vueil dire ce qu'il m'advint. 

 Dont tousjours après me souvint : 

 Je trouvay une damoyselle ; 

 Doulce, plaisant estoit et belle ; 

 Nommer je ne sçauroye sou nom. 

 Mais de Blangis avoit surnom ; 

 En son mainstien très gracieuse, 

 Combien que une chière piteuse 

 Faisoit la très doulce pucelle. 

 Assise dessus une selle, 

 Où des noix vers elle cassoit 

 Dont doulcement se repassoil. 

 Et quand je vy son doulx regard, 

 Je lui vins dire : Dieu vous gard ! 

 El la saluay doulcement, 

 Selon mon poure entendement, 



